صیہونی فوجیوں کی طرف سے فلسطینیوں پر فائرنگ

صیہونی فوجیوں نے رام اللہ کے شمال میں فلسطینیوں پر فائرنگ کر کے انّیس فلسطینیوں کو زخمی کر دیا۔

خبر کا کوڈ: ۴۲۳۸۶۵

تاریخ: ۱۶ دی ۲۰۱۶ - ۱۴:۱۷

رسا نیوز ایجنسی کی رپورٹ کے مطابق فلسطین کی وفا خبر رساں ایجنسی نے رپورٹ کی ہے کہ غاصب صیہونی حکومت کے فوجیوں نے غرب اردن کے علاقے رام اللہ کے شمال میں واقع الجلزون کیمپ کے فلسطینیوں پر حملہ کر دیا جس میں انّیس فلسطینی زخمی ہو گئے ۔

موصولہ رپورٹ کے مطابق ان زخمی فلسطینیوں میں ایک فلسطینی کی حات تشویشناک بتائی جاتی ہے ۔

فلسطین سے ہی ایک اور خبر یہ ہے کہ صیہونی فوجیوں نے مقبوضہ بیت المقدس شہر کے قدیمی علاقے میں ایک فلسطینی کو گرفتار کر لیا ۔

واضح رہے کہ صیہونی حکومت کی جارحیت کے نتیجے میں مقبوضہ فلسطین میں گذشتہ ایک سال سے تحریک انتفاضہ بڑھتی جا رہی ہے۔ یہ ایسی حالت میں ہے کہ انتفاضۂ قدس کے شہداء کی تعداد اب بڑھ کر دو سو چوّن ہو گئی ہے۔/۹۸۹/ف۹۴۰/